אופירה זילברשטיין

אופירה זילברשטיין (נולדה ב-13 במרץ 1974) היא שחקנית-יוצרת ומורה למשחק ישראלית.

ביוגרפיה
אופירה זילברשטיין נולדה בעכו כבת אמצעית בין שני אחים ליהודה וישראלה. גדלה בקריית מוצקין. היא בוגרת תיכון ויצו חיפה במגמת תיאטרון (1992). בין השנים 1992–1994 שירתה בתיאטרון צה"ל. בוגרת הסטודיו למשחק ניסן נתיב בירושלים.

הייתה כתבת ב"ידיעות קמפוס", עיתון הסטודנטים של ידיעות אחרונות. לימדה תיאטרון ועברית מטעם הסוכנות היהודית במחנות קיץ בארצות הברית וברוסיה.

כתבה, ביימה, הפיקה ומשחקת בהצגת היחיד "פרופורציות", מופע תיאטרון המשלב אלמנטים של סטנד-אפ ושירה. ההצגה הייתה מועמדת לפרס תיאטרון הפרינג', "קיפוד הזהב" 2004 ורצה משנת 2001 עד 2020.

כתבה והנחתה פינה בתוכנית "מבט נשי". הנחתה ושיחקה ברצועת נוער יומית, "באזז" בערוץ 10. הייתה חברה בפאנל מספרי סיפורים "אבירי השולחן העגול", בתיאטרון תמונע. בשנת 2011 ערכה ערב סטנד-אפ, "הבמה החצופה" בתיאטרון הסימטה.

חברה באקטור סטודיו, מעבדת משחק שהקימו עודד קוטלר ואמנון מסקין. מביימת ומפיקה פרויקטים עצמאיים ומעבירה סדנאות ב"תיאטרון שימושי" וסדנאות לנוער למעורבות בקהילה ולשימוש בכלים של תיאטרון בחיי היומיום.

בשנת 2015 יצרה והנחתה את "החיים בסרט", סדנה שעסקה בתיאטרון וקולנוע, במסגרת תערוכה לזכרו של מנחם גולן במוזיאון האדם והחי.

בשנת 2016 עבדה עם אסי מסקין על מופע "זיתים", המורכב משירים וסיפורי אהבה.

חיים אישיים 
זילברשטיין רווקה ומתגוררת בגבעתיים.

משחק בתיאטרון
 1997 - ביאליק 22, תיאטרון אורנה פורת לילדים ולנוער, ובגרסה מחודשת ב-2011 - אגדת נער ונערה, תיאטרון טוב
 2005 - פרופרציות, מונודרמה, משחק, כתיבה ובימוי - מופע תיאטרון עם אלמנטים של סטנד אפ ואפילו שירה.
 2006 - מובטל נולד, תיאטרון גבעתיים
 2007 - היפופוטמית על הגג, פסטיבל הצגות הילדים בחיפה
 2008 - מופע החוצות "טיים אאוט", פסטיבל עכו ופסטיבל בת-ים
 2017 כלב ושמו עוני, מונודרמה, משחק וכתיבה (יחד עם עומר ברקמן ורויטל שמרלינג) סדרת מרכז הבמה, ירושלים וצוותא תל אביב.
 עושה הניסים, תיאטרון אורנה פורת לילדים ולנוער
 מופעי רחוב, תיאטרון פנים.

משחק בקולנוע ובטלוויזיה
 2002 - מקרה קריות - סרט גמר של בית הספר סם שפיגל, תפקיד ראשי עליו קיבלה ציון לשבח
 2005 - אלנבי רומאנס, בתפקיד מיכל
 2015 - אטלנטיקה, בתפקיד שירי.

קישורים חיצוניים

 קורות החיים של אופירה זילברשטיין, באתר סוכנות השחקנים זוהר יעקובסון
 אופירה זילברשטיין - עצמאות ושנה חדשה, באתר תרבות il, ספטמבר 2013

הערות שוליים

גבעתיים: אישים
מורות למשחק בישראל
שחקניות תיאטרון ישראליות
בוגרות תיכון ויצו לאמנויות/רעות (חיפה)
בוגרי תיכון ויצו לאמנויות/רעות (חיפה)
בוגרות תיאטרון צה"ל
בוגרות הסטודיו למשחק ניסן נתיב
שחקניות קולנוע וטלוויזיה ישראליות
ערכים שנערכו במסגרת מיזם ויקי נשים
מורים למשחק בישראל
שחקני תיאטרון ישראלים
בוגרי תיאטרון צה"ל
בוגרי הסטודיו למשחק ניסן נתיב
שחקני קולנוע וטלוויזיה ישראלים
ישראליות שנולדו ב-1974
ישראלים שנולדו ב-1974